
R O M Â N I A                                                                                                                                                                                                                    
JUDEŢUL TIMIŞ

ORAŞUL DETA

P R I M A R
Nr. 11.420/02.11.2023                                                                                           

REFERAT DE APROBARE

a proiectului de hotărâre privind trecerea din domeniul privat în domeniul public al orașului Deta a unor imobile pentru cauză de utilitate publică.
Prin Hotărârea nr. 144/26.10.2021 Consiliului local al orașului Deta și-a manifestat intenția de a aplica în cadrul Programului naţional de investiţii "Anghel Saligny" aprobând devizului general estimativ și cererea de finanțare cu investiția „REALIZARE VARIANTĂ DE OCOLIRE A ORAȘULUI DETA”. 

Având în vedere că prin Hotărârea Consiliului local nr. 82 din 30.05.2023 s-a aprobat declanșarea procedurilor de expropriere a imobilelor proprietate privată pentru realizarea obiectivul de investiții de utilitate publică de interes local „Realizare variantă de ocolire a orașului Deta”, este necesar ca imobilele care fac parte din coridorul de expropriere să facă parte din domeniul public al Orașului Deta și să fie în administrarea Orașului Deta, așa cum se prevede la art. 6, alin. (8) din Normele metodologice de aplicare a Legii nr. 255/2010 privind exproprierea pentru cauză de utilitate publică, necesară realizării unor obiective de interes național, județean și local aprobate prin Hotărârea Guvernului nr. 53/2011. 
În conformitate cu prevederile art. 129, alin. (2), lit. c), art. 286,  art. 296, alin. (2) și alin. (7)  din O.U.G. nr.57/2019 privind Codul administrativ, cu modificările și completările ulterioare, și Normele tehnice pentru întocmirea inventarului bunurilor care alcătuiesc domeniul public și privat al comunelor, al orașelor, al municipiilor și al județelor, aprobate prin Hotărârea Guvernului nr. 392/2020, vă supun aprobării proiectul de hotărâre privind trecerea din domeniul privat în domeniul public al orașului Deta a unor imobile pentru cauză de utilitate publică.

Ec Petru ROMAN

